Kolej Vokasional Jasin

Sekolah Menengah Teknik Jasin (dikenali sebagai SMTJ) ialah sebuah sekolah menengah teknik yang dibina di sebidang tanah seluas 40 ekar. Sekolah Menengah Teknik Jasin merupakan sekolah teknik yang keempat dibina di negeri Melaka dan kelapan di seluruh Malaysia. Usaha untuk menjadi sebuah sekolah yang cemerlang masih kekal sehingga kini.

Sejarah sekolah 

Sekolah Menengah Teknik Jasin terletak kira-kira empat kilometer dari Pekan Jasin. Lokasi sekolah ini terletak di Bukit Telemong di Simpang Kelubi di atas keluasan tanah 40 ekar yang dahulunya adalah ladang kelapa sawit. Antara kampung-kampung dan penempatan yang terdapat di sekitar sekolah ini ialah Kampung Kelubi, Kampung Kesang Tua, Kampung Kemengkang, Kampung Seri Kesang, Felda Kemendor, Serkam Estate dan Air Baruk.

Sekolah Menengah Teknik Jasin merupakan salah satu daripada 8 buah sekolah menengah teknik yang dibina di bawah Skim Pinjaman Bank Pembangunan Asia (ADB) keempat. Sekolah ini mula dibina pada 1 Oktober 1997 dengan anggaran kos sebanyak RM29 juta dan merupakan sekolah menengah teknik keempat di negeri Melaka.

Lagu rasmi sekolah 
Sekolah Menengah Teknik Jasin
Peneroka alaf ini
Inovasi, cemerlang dan disiplin
Itulah moto kami

Pemangkin tenaga teknokrat
Penyumbang kemajuan terkini
Ilmu dituntut mendapat berkat
Moga direstui Ilahi

Awam, elektrik, mekanikal
Tulang belakang kursus kami
Teknologi dan inovasi diteroka
Wawasan negara dicapai

Kami bertekad untuk berusaha
Berjuang menimba ilmu dengan gigih''
Cemerlang akademik cemerlang segala
Kearah melahir insan harmonis

Maklumat sekolah

Alamat surat menyurat 
Sekolah Menengah Teknik Jasin
Jalan Kemendor, 77000
Jasin, Melaka

No. telefon / faksimili 
 No. telefon: (+6)06-5291010
 No. faksimili: (+6)06-5293130

Maklumat ICT 
Alamat e-mel: mea1001@pd.jaring.my

Visi dan misi sekolah

Visi 
Pada 2010, Sekolah Menengah Teknik Jasin akan menjadi Sekolah Teknik gemilang dalam pencapaian akedemik dan pembentukan sahsiah pelajar.

Misi 
Melaksanakan pengurusan kurikulum, kokurikulum dan hal ehwal murid selaras dengan agenda Kementerian Pelajaran, Jabatan Pendidikan Teknikal dan Jabatan Pelajaran Melaka untuk melahirkan bakal teknokrat yang berintegriti.

Ikrar sekolah 
Bahawa kami, pelajar-pelajar Sekolah Menengah Teknik Jasin, berikrar akan menumpukan seluruh tenaga dan iltizam kami kepada pelajaran dan aktiviti kokurikulum sekolah. Kami juga berjanji akan:

 Sentiasa berusaha mencapai kecemerlangan diri demi masa depan agama, bangsa dan negara.
 Menghormati ibu bapa, guru-guru, pemimpin dan undang-undang negara.
 Taat kepada segala peraturan dan undang-undang sekolah.
 Jauhi diri daripada salah laku dan seterusnya mensifarkannya di sekolah dan di mana kami berada.
 Dan seterusnya kami berpegang teguh pada janji dan ikrar demi masa depan kami, sekolah dan wawasan negara.

Pautan luar 
 Laman Web Rasmi SM Teknik Jasin
 Laman Web Alternatif SM Teknik Jasin

Jasin